khistorydata/jeongjo-sjw-relations huggingface dataset:
정조 23년
洪樂游以都摠府言啓曰都摠管李義弼以刑曹判書本曹坐起晝仕出去之意敢啓傳曰知道
정조 23년
洪樂游以備邊司言啓曰頃因全羅右水使林裁洙狀啓古群山七條弊瘼回啓判付內還作履歷窠事言其舟師所關則加德豈下於是而何況安興之守城守餉阿耳之邊地重鎭言其體貌之所關無些歇反復甚而年前阿耳事又非邑吏侵徵鎭民之比三鎭姑未還作是隱則群山之獨擧得無不均之歎乎若於差遣之時另擇其人如或無髣髴可合之時有地處武弁時或通融錯擬爲有矣須使萬頃之倅聽節制於群山該邑校吏之作弊於該鎭者令鎭將自斷推治而所以節制之方自本司與兵判曾經道伯及武將相議然後枚擧草記仍成節目下送爲旀勘籍段亦依平薪例事分付事命下矣鎭將之能擧其職不係於履歷久勤之間專在得人而阿耳安興姑且仍舊則該鎭之獨爲還作誠甚斑駁一依聖敎此後差擬隨時參錯惟人是擇之意分付該曹至於節制一款稽之掌故參以諸議亦無別般方便之策苟使爲邑倅者克去物我之私能盡字牧之責嚴束吏校一視島陸痛革從前之謬習則固善矣若或不然則國家之所維持者紀綱而已官府之所管攝者體統而已該鎭雖曰久勤之窠旣爲山北之獨鎭且兼水軍之營將管下各邑之呈公狀具牒報節目自如雖非舟師邑墩臺瞭望海洋譏察等邊情所關如萬頃之爲地方官者亦皆一聽其管轄則衙門之尊昔非不足衙門旣尊則地處之何如不須較論況吏校橫濫之習邑鎭之所共痛禁豈可坐視其侵困而不爲之戢束乎今不必別立科條復加更張惟當申明節目凡有事關體貌罪犯誅求者首校首吏以下自該鎭直爲推治而邑倅之不知畏憚反致乖激者道帥臣各別檢察以爲啓聞論勘之地諸般鎭瘼營閫前已釐正勘籍之依平薪例擧行亦有成命而惟分稅一節未詳其便否之何如卽見該水使林裁洙所報則以爲該鎭結卜鎭垈免稅條外沙田陳廢竝計爲二十結而稅米都不過三十餘石若以群山倉漕復米區劃以納則籍政田政更不相關於本邑云數爻旣甚些略事勢頗似穩便亦令道帥臣往復商確如無大段掣礙之端竝與上項節制之方成出節目報本司施行之意分付何如傳曰允竝與昨日擧條批答謄關下送該道俾卽定制遵行可也
정조 23년
洪樂游以兵曹言啓曰卽接慶熙宮衛將崔誡道牒報則中日廳後中松二株因風顚仆云令該所依例斫去之意敢啓傳曰知道
정조 23년
洪樂游以兵曹言啓曰宣部守三薦參上武臣前銜作散人別取才入格矢數落仕年條居住薦名各其名下懸註以入之意敢啓傳曰知道
정조 23년
洪樂游以壯勇營言啓曰以南行宣傳官薦單子傳曰申綋則乃祖之孫何待南行薦乎除取才壯勇內禁兩衛中先付額外各別勸課事命下矣申綋先付額外壯勇衛各別勸課之意敢啓傳曰知道
정조 23년
洪樂游以訓鍊都監言啓曰今十二月十五日春塘臺殿坐時因兵曹節目金虎門軍四十名軍餉色軍二十名待標信除出把摠李喜大哨官張鉉擧率領挾輦侍衛北營標下軍三十名依定式除標信除出入直千摠金益彬率領集春門外把守事畢後各還直所之意敢啓傳曰知道
정조 23년
左議政沈煥之右議政李時秀等箚曰伏以人臣之造朝也凡可以導達忱悃對揚休命者書笏惟謹禮也況在至尊昧爽丕顯惕勵修省之時上以補衮職下以陳官簪列于庶位者皆有其責而輔弼居先臺省次之昨者臣等獲登前席伏聞聖敎反復乎天人相與之際諄懇乎夙夜靡遑之意憂時寒之不若惕殷雷之太洩亹亹數十百言莫非責躬求助之苦心明旨而臣等言無前定聽如褎耳只以草草策免之請仰陳而退相顧惶恧餘汗霑背際伏見責諭三司之敎百回莊誦之餘益不知所以自措也彼中之雪域內之雨臣等愚迷初未及消詳點檢而乃殿下丙枕輾側之中戒懼也切思量也熟遠攬千里之外近求方寸之間至誠所格庶徵靡忒此便感回之機也夜來寒威陡劇冬令始嚴夫捊鼓之應如是其捷則殿下所以仰答仁愛也尤宜洞屬而其所洞屬亦必於人事上務合天心件件整頓物物磨礲俾率其軌範然後天視自我天聽自我雨暘燠寒各以其時以殿下對越之誠其必有穆然而深念者太平萬歲臣等倍切顒祝矣第伏念臣等不能一言對揚之罪若不先正實無以正朝廷旣不能正朝廷則厦氈憂勤竊恐徒勞聖躬徒費聖慮而已其於轉移之實政有何交涉哉伏乞聖明亟命有司鐫改臣等中書之任仍譴勘臣等不職之罪以肅朝綱焉答曰省疏具悉卿等懇昨筵之上下酬酢不啻縷縷予與卿等實心勉勵則必有實效更有何餘意之未罄復尋自引之箚乎若此則但當別出無於例之別例而徒歸於瀆而止誠非所望於卿等者旣呈之不得不宣批卿等安心視事仍傳于崔獻重曰此批答遣史官傳諭
정조 23년
己未十二月十四日辰時上御誠正閣諸承旨持公事入侍詣臺臺臣同爲入侍時行都承旨閔台爀右承旨洪樂游右副承旨崔獻重同副承旨沈象奎假注書申緯呂東植記注官金景煥承膺祚直閣金近淳行大司諫金達淳執義曺允遂司諫朴崙壽副應敎李龜雲掌令金銑獻納南惠寬修撰南履翼以次進伏訖台爀讀奏平安監司韓用龜狀啓渰死爛死人等處恤典令該曹會減事書判付訖上曰大臣之以雷異陳箚例於十月爲之在前則或爲否而近來則有所定式今若無論十月與否一切爲陳箚之擧則便成前例故昨者亦有下敎於政院者須以此意載之政院謄錄亦令玉堂入於故事也仍命書大臣箚批仍敎達淳曰言官如欲爲言則豈無可言之事乎凡事雖不可臨時强覓而至於可言之事若能預講則豈有無可言之理乎若有可言之事詣臺陳啓事例當然至於章疏之煩陳反歸猥褻之科矣敢言不諱雖其職也而顧其爵則不過六品官也近來則一番動駕後輒以人事上語登諸頭辭煩奏疏章事之猥褻莫此爲甚矣或於彈人之際不無挾雜之心則此等弊習不可不痛祛向來趙鎭井事當施反坐而姑爲置之矣且以副應敎事言之昨者下敎雖不敢爲自引之端至於隨衆登筵有關事體矣此玉堂新從下土獲登前席凡係民隱邑弊守令賢否必無無可言之理而緘默爲事終無一言誠甚駭然矣奏達之際設有做錯遠人生疎庸何傷乎嶺人素稱質實大樸未散故如是下敎矣仍敎達淳等曰今日則必須有言而退去也又敎曰副應敎事去益駭然矣今筵下敎何等嚴切而不爲退去是豈成說乎仍命書榻敎曰副應敎李龜雲何敢抗顔登筵乎爲先遞差龜雲先退達淳等進前上曰前啓只擧末端也達淳等曰請亟寢罪人鄭致達妻出置罪名命釋之音依前還發配所仍令王府快正典刑上曰不允出擧條達淳等曰請物故罪人德相亟施孥籍之典上曰不允出擧條達淳等曰請逆賊尙喆追施孥戮之典上曰不允出擧條以下二行刀削履翼就座達淳等曰請遲晩後物故罪人啓能亟施孥籍趾賊等凶種快施邦刑獻遂設鞫得情上曰不允出擧條達淳等曰請夏賊子女竝施跪斬之典斗恭親屬應坐之類一依适雲例擧行英材斗恒及夏賊親屬奴傔連伊夫妻竝嚴鞫得情快正典刑上曰不允出擧條達淳等曰請物故罪人國榮亟施孥籍之典上曰不允出擧條達淳等曰請明謙以謙亟施孥戮逆復庶子好石亟施處絞荐棘罪人時偉設鞫得情夬正王法遲晩罪人捧根脚夬正王法上曰不允出擧條達淳等曰請承款後物故罪人九宗亟施孥籍之典上曰不允出擧條允遂曰憲府則無傳啓矣上曰然則必須有言而就座也如欲爲言則豈無可言之事乎至於近來所謂以實心行實政等語反歸於應文備數之科須思切實之言可也允遂曰臣旣冒居言地雖無求言之敎苟有所懷則豈欲不言而可言之事猝難思得矣上曰旣發言端豈可未畢而退乎然則似當有引避之擧矣允遂曰臣昏謬譾劣言責重任萬不近似而久居匪據居常愧恧如負大何及登筵席亦未能出一言論一事莫體求言之聖意終未免泯默而退滿心慙惶無地自容以此情踪其何敢一刻蹲冒於臺次乎請命遞斥臣職上曰勿辭出擧條允遂請退待象奎曰執義曺允遂一日再啓煩瀆退待物論矣上曰知道出擧條允遂先退銑就座達淳等曰請金甲島爲奴罪人克觀更令王府嚴鞫得情快正王法上曰不允出擧條達淳等曰請逆賊尙魯亟施孥籍之典上曰不允出擧條達淳等曰請濟州牧定配罪人姜彝天慶源府定配罪人金鑢黑山島定配罪人金履白亟令王府拿來設鞫嚴問其餘徒黨亦令嚴鞫處斷以折奸萌上曰不允出擧條上曰須思可言之事而陳奏也達淳曰臣以無似冒居言地求言之敎如是懇惻苟有所懷則豈不對揚萬一而百爾思量實無可奏之語矣上曰司諫則有可奏之語乎崙壽曰誠有所懷則豈待求助之敎而屢回思索實無目下切實之語矣上曰切實之語何可必得乎隨所思陳奏好矣崙壽曰今年穡事雖幸稍稔荐歉之餘民情賴以少安此時懷保之責專係守宰卽聞唐津縣雇馬租名色從民結收捧至及於免稅之土云邑例之如何臣雖未能詳知從前免稅之地亦及收斂之擧則以此觀之謂以民食之稍裕外此諸邑憑藉前例濫加收斂等弊端難保其必無請令廟堂行會諸道另加申飭上曰依啓出擧條上曰此外有欲言事者乎銑進伏上曰憲臺若欲陳啓則當於院啓未奏之前爲之而該臺則院啓旣奏之後始爲進前有違格例矣樂游曰臺啓體重自有其例掌令金銑如有所懷則當於府啓時陳奏而乃於院啓之後始爲進前者大失臺體不可無警推考何如上曰依爲之出擧條銑曰臣愚迷譾劣淸朝耳目之任萬不近似猥登筵席全昧格例憲臣旣出院啓未畢之前進退顚錯至有承宣請推之擧壞損臺體惶恧無地以此情踪其何敢一刻晏然於臺次乎請命遞斥臣職上曰勿辭亦勿退待出擧條仍命退諸臣以次退出
정조 23년
行都承旨李晩秀坐行左承旨李書九坐右承旨金載翼坐左副承旨鄭尙愚坐直右副承旨徐有聞坐同副承旨徐英輔坐直注書洪奭周病金啓溫病假注書呂東植仕直李允謙仕事變假注書未差
정조 23년
藥房都提調李時秀提調金文淳左承旨洪樂游啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道
정조 23년
徐英輔啓曰行大司憲宋煥箕持平金驥燦金圭夏在外掌令閔命爀金銑牌招啓辭未下執義曺允遂引避退待監察茶時之意敢啓傳曰知道
정조 23년
傳于金載翼曰吏兵房承旨持殿最入侍
정조 23년
承旨前望單子入之李晩秀李書九李益運鄭尙愚徐有聞徐英輔落點
정조 23년
以前承旨閔台爀洪樂游兪岳柱金羲淳崔獻重沈象奎等禁推傳旨傳于徐英輔曰日寒如此滯囚宜念飭亦可謂施矣都承旨外竝分揀
정조 23년
以宣惠廳郞廳宋持敬李舒永尹光心拿處傳旨傳于徐英輔曰分揀
정조 23년
以事變假注書望筒傳于金載翼曰前假注書弼聖賚仍察
정조 23년
備邊司以申大偀爲北兵使
정조 23년
吏曹口傳政事掌樂主簿沈周賢司宰僉正成光默相換
정조 23년
以吏曹坐不坐單子傳于金載翼曰陞降坐起明日爲之云政官待開門牌招開政亞銓差代待下批牌招同爲擧行
정조 23년
鄭尙愚啓曰兵曹郞廳來言北兵使下批政事取稟傳曰政命已下明日政下批可也
정조 23년
以慶尙左兵使李普漢啓本三鎭營將別考治績能否後錄狀聞事判付內啓下兵曹爲旀獄鐶豈近手之物乎該鎭營將事登聞久矣欲待貶目而處之觀此狀啓猶不全諱則考績書上何也該帥臣事當嚴勘爲念當歲迎送姑爲參酌無敢顧籍據實狀聞事各別嚴飭行會俾圖贖罪之方爲良如敎
정조 23년
以平安兵使李儒敬褒貶啓本判付內啓下兵曹爲旀士夫邊將之治績瞭然者極爲可嘉此等之人依定式自其處隨卽差除道內守令然後可以信令亦可以勸他待滿瓜一一收用事卿等着念爲良如敎
정조 23년
以全羅右水使林栽洙狀啓管下邊將今秋冬等褒貶以本道觀察使趙宗鉉情勢難安不得同議限內不得封進事傳于金載翼曰道啓旣封則此狀啓何可捧入乎當該承旨推考此狀啓還下送
정조 23년
鄭尙愚以備邊司言啓曰考課事體至爲嚴重奏御文字尤宜敬謹而今秋冬等典獄署官員等褒貶啓本只書題目不塡等第大欠審愼之義誠極未安該磨勘之刑曹堂上竝施罷職之典仍令政院稟旨差代以爲改磨勘入啓之地何如傳曰允明日政差代待下批令政院牌招使之磨勘可也
정조 23년
徐英輔以義禁府言啓曰卿宰禁推該府草記待批下捧供載在大典通編矣時囚罪人閔台爀係是宰臣敢啓傳曰駭然甚矣何必索言飭則似施削職放送以尊朝儀以嚴筵體南吉寬可謂一而二然而日寒如此校書子館施行放送可也
정조 23년
李書九以禮曹言啓曰今此本曹秋冬等褒貶時成均館直講張至冕謂以呈旬不爲參謁以本館褒貶之不爲雖不得等第不可置之令吏曹中考施行何如傳曰知道
정조 23년
金載翼以吏曹言啓曰曹所屬尙瑞院官員等矣今己未年秋冬等褒貶等第當爲磨勘而直長朴宗雨與本曹參議臣尹光普有娚妹應避之嫌不得同爲磨勘之意敢啓傳曰知道
정조 23년
李晩秀以戶曹言啓曰本曹郞廳及所屬各司官員今己未秋冬等褒貶依前例磨鍊以入而內贍寺因提調有故不得磨勘之意敢啓傳曰知道
정조 23년
李晩秀以戶曹言啓曰本曹所屬各司今己未秋冬等褒貶磨勘之際司䆃寺啓本中一字誤書擦改之意敢啓傳曰知道
정조 23년
李書九以禮曹言啓曰宗廟署各陵殿園墓景慕宮本曹郞廳奉常寺內醫院司譯院四學童蒙敎官通禮院典牲署東西氷庫東南活人署掌樂院典醫監禮賓寺圖畫署官員等今己未年秋冬等褒貶等第以入而社稷署弘文館藝文館春秋館觀象監承文院成均館惠民署東南關王廟官員等褒貶各其司領事提調及堂上有故不得一時磨勘之意敢啓傳曰知道
정조 23년
李書九以弘文館提學意啓曰今秋冬等本館褒貶當爲等第磨勘而以領館事不備限內不得爲之之意敢啓傳曰知道
정조 23년
鄭尙愚以兵曹言啓曰本曹今己未年秋冬等褒貶等第磨鍊以入而曹所屬軍器寺官員等去春夏等褒貶其時官員已多遞易依例蕩滌訓鍊院官員等褒貶因本院堂上有故不得一體磨勘之意敢啓傳曰知道
정조 23년
鄭尙愚以兵曹言啓曰本曹今己未年秋冬等褒貶啓本中刀擦一處之意敢啓傳曰知道
정조 23년
鄭尙愚以訓鍊都監都提調意啓曰今己未年秋冬等褒貶磨勘以入自甲寅年秋冬等至今年春夏等褒貶亦當追磨勘而其時從事官將官已多遞易依例蕩滌之意敢啓傳曰知道
정조 23년
鄭尙愚以訓鍊都監都提調意啓曰今此把摠哨官啓本中刀各一處之意敢啓傳曰知道
정조 23년
鄭尙愚以禁衛營都提調意啓曰本營從事官及諸將官今己未秋冬等褒貶磨勘以入之意敢啓傳曰知道
정조 23년
鄭尙愚以御營廳言啓曰今己未年秋冬等褒貶依例磨勘以入之意敢啓傳曰知道
정조 23년
鄭尙愚以壯勇營都提調意啓曰本營從事官及諸將官今己未秋冬等褒貶磨勘以入之意敢啓傳曰知道
정조 23년
鄭尙愚以壯勇營言啓曰本營諸將校各哨色頭目軍及統首等今己未秋冬等勤慢磨勘以入之意敢啓傳曰知道
정조 23년
鄭尙愚以濬川司都提調意啓曰本司都廳及郞廳今己未年秋冬等褒貶等第磨勘以入之意敢啓傳曰知道
정조 23년
李書九以耆老所言啓曰本所堂上多有身病無參坐之人今己未秋冬等褒貶限內不得磨勘之意敢啓傳曰知道
정조 23년
鄭尙愚以敦寧府言啓曰府郞廳等今秋冬等褒貶等題當爲磨勘而以領事未差不得爲之之意敢啓傳曰知道
정조 23년
鄭尙愚以忠勳府言啓曰本府今己未年秋冬等褒貶當爲磨勘而有司堂上不備限內不得爲之之意敢啓傳曰知道
정조 23년
鄭尙愚以中樞府言啓曰本府郞廳及醫員錄事等今己未年秋冬等褒貶當爲等第而領中樞府事臣金憙以在外限內不得磨勘之意敢啓傳曰知道
정조 23년
鄭尙愚以宣惠廳都提調意啓曰本廳郞廳等今己未年秋冬等褒貶等第磨勘以入之意敢啓傳曰知道
정조 23년
徐有聞以工禮言啓曰本曹郞廳今己未年秋冬等褒貶及屬司尙衣院掌苑署造紙署瓦署官員今己未年秋冬等褒貶合五度磨勘以入而屬司繕工監典涓司今己未年秋冬等褒貶因該監提調有故限內不得磨勘之意敢啓傳曰知道
정조 23년
己未十二月十五日申時上御便殿都承旨入侍時行都承旨李晩秀假注書李允謙記注官金景煥記事官李存秀檢校直閣沈象奎金近淳以次進伏訖上御考應製儒生試券命書傳敎曰上齋生製述比較五人待令其餘入格儒生更待下敎待令事分付仍敎曰比較儒生五人待開門成均館久任郞廳率領待令於宣仁門外事分付賤臣承命出傳御考訖仍命退諸臣以次退出
정조 23년
行都承旨李晩秀坐左承旨金載翼坐直右承旨鄭尙愚坐左副承旨徐有聞坐直右副承旨徐英輔坐同副承旨趙弘鎭坐注書洪奭周病金啓溫病假注書呂東植仕直李允謙仕事變假注書未差
정조 23년
徐有聞啓曰執義曺允遂當爲處置而大司諫金達淳獻納南惠寬旣已詣臺不爲處置直爲出去事甚未安推考警責何如傳曰允
정조 23년
傳于金載翼曰下直守令留待
정조 23년
傳于徐英輔曰欲待貶目封啓後處之矣樂安査事何可置之依違之中乎該倅令該府拿問以爲斯速出場之地事分付
정조 23년
吏曹口傳政事吏曹參判李書九仍任事承傳
정조 23년
兵曹口傳政事以李東植爲副摠管
정조 23년
有政吏批判書徐龍輔進參判李書九進參議尹光普進左承旨金載翼進以趙弘鎭爲承旨李寅采爲正言金銑爲校理李祖源爲右參贊趙尙鎭爲知敦寧李祖承爲刑曹判書鄭大容爲禮曹參判李尙度爲刑曹參判李得濟爲左尹李魯春爲禮曹參議兪岳柱爲兵曹參議徐美修爲刑曹參議林最遠爲濟用判官李承運爲監察李沖彬爲慶源府使兼鏡城府使單申大偀
정조 23년
再政左參贊單李祖源右參贊單黃昇源兵曹參議單申獻朝兵曹參知單兪岳柱
정조 23년
兵批判書李在學病參判金履翼病參議未差參知申獻朝入直進左副承旨鄭尙愚進大護軍徐邁修李祖承竝單付僉知單張夢說北兵使單申大偀護軍李益運副護軍李敬五李殷模金祖淳洪樂游兪岳柱金羲淳崔獻重沈象奎趙文彦沈默之副司直李龜雲以上竝單付
정조 23년
金載翼啓曰新除授承旨趙弘鎭卽爲牌招何如傳曰允
정조 23년
徐有聞啓曰執義曺允遂引避退待已至經宿尙未處置事甚未安除在外外呈告人員竝卽牌招以爲處置之地何如傳曰允
정조 23년
徐有聞啓曰行大司憲宋煥箕持平金圭夏金驥燦在外掌令閔命爀金銑牌不進執義曺允遂引避退待監察茶時之意敢啓傳曰知道
정조 23년
金載翼以吏批言啓曰今日政廳考見諸道褒貶啓本則竹山府使韓光迪以事或率爾爲目長興府使朴孝晉以或損前譽爲目襄陽府使鄭宅東以久當手熟爲目明川府使金憲柱以戢校或疎爲目漣川縣監李聖濂以庖禁宜嚴爲目熊川縣監李源龍以勉在剛克爲目機張縣監具興遠以謗奚盡信爲目則宜置中考而置諸上考殊無嚴明殿最之意四道道臣推考警責竹山府使韓光迪長興府使朴孝晉熊川縣監李源龍竝罷黜襄陽府使鄭宅東明川府使金憲柱漣川縣監李聖濂機張縣監具興遠竝中考施行何如傳曰允
정조 23년
金載翼啓曰吏曹陞降草記五道道臣當爲推考而以四道誤書臣之矇然捧入不勝惶恐推考傳旨以五道道臣捧入而當該吏曹堂上不可無警推考何如傳曰允
정조 23년
金載翼以吏批言啓曰昌平縣令金相夔積城縣監李彦熙俱以六年窠守令三次居中其不治可知安奇道察訪李圭延兼金郊道察訪李夢龍俱以三十朔窠兩次居中全羅道都事金夏璉以十二朔窠兩次居中竝依例罷黜禮賓寺主簿洪樂佑活人署別提康晉成童蒙敎官兪漢宰李禎國俱以三十朔窠兩次居中竝依例罷職何如傳曰允
정조 23년
金載翼以禮曹言啓曰來庚申正月初一日正朝朝賀方物濟州前牧使林蓍喆雖在拿命中以越海之地前期封進上來矣依例看品具別單捧入之意敢啓傳曰知道
정조 23년
鄭尙愚以兵曹言啓曰拆見諸道褒貶啓本則京畿水使李文爀啓本中注文僉使康道興以小失宜略爲目慶尙監司申耆啓本中中軍白宗海以姑恕小失爲目統制使任嵂啓本中赤梁僉使金鰲福以謗豈盡信爲目王浦萬戶金大一以邊報或疎爲目慶尙左兵使李普漢啓本中慶州營將李琦鉉以察奸或疎爲目平安兵使李儒敬啓本中車嶺僉使李有豐以瑣謗奚信爲目方山萬戶金楚光以焉得盡善爲目則竝宜置中考而置諸上考代登萬戶成壽昌以未察鎭務爲目山羊會萬戶康喜老以倉飭胡弛爲目則竝宜置下考而置諸中考黃海兵使鄭學畊啓本中首陽別將朴道崙以浮謗奚信爲目長壽別將李濟豐以避事何爲爲目南兵使崔景岳啓本中仁遮外萬戶崔聖甲以報失何責爲目則竝宜置中考而置諸上考神方萬戶南耆喆以雖有民毁盍勉體例爲目廟坡權管朴文永以有欠公體爲目江華留守洪明浩啓本中龍津萬戶權宅衡以報牒何忽爲目則竝宜置下考而置諸中考殊無嚴明殿最之意各該道帥臣及守臣竝推考警責注文僉使康道興慶尙監營中軍白宗海赤梁僉使金鰲福玉浦萬戶金大一慶州營將李琦鉉車嶺僉使李有豐方山萬戶金楚光首陽別將朴道崙長壽別將李濟豐仁遮外萬戶崔聖甲竝中考施行伐登萬戶成壽昌山羊會萬戶康喜老神方萬戶南耆喆廟坡權管朴文永龍津萬戶權宅衡竝下考施行何如傳曰允
정조 23년
鄭尙愚以兵曹言啓曰宣薦內禁衛取才時三技以上入格人單子書入之意敢啓傳曰知道
정조 23년
鄭尙愚以兵曹言啓曰德津萬戶鄭泰宗長木浦別將李宗根以三年窠邊將兩次褒貶居中其不職可知依例罷黜何如傳曰允
정조 23년
鄭尙愚以壯勇營言啓曰本營將官將校今己未年射講及各技居首人別單書入之意敢啓傳曰知道
정조 23년
禁府啓目禮曹佐郞李卿尹原情云云問目內辭緣泛稱遲晩刑推得情何如判付啓道啓邑殺何等明白則乃敢不以實直告竝與枉道作行法外從刑非理決訟等罪計之可謂四罪俱發嚴加照律後草記爲良如敎
정조 23년
傳于徐有聞曰今十二月朔日次上齋生應製落點儒生殿講時製述居首進士尹行徹依近例用太學薦故事筮仕承傳之次參奉洪履黿陞付司猛待東班方亦單付講通進士李志淵安光宇朴宗薰製述三上生員洪志燮進士閔致孝金聖球各給二分講略幼學趙瑢鎭進士蔡弘一生員鄭南九進士洪達榮幼學李基憲李敎信安廷喜趙奎升洪梅燮生員李得賢進士趙琮鎭任履周金周默各給一分講粗幼學柳叔麟等製述三中進士洪秉鉉等草三中進士張志憲等三下進士尹礪相等次上進士兪漢綺等分等施賞捧傳旨
정조 23년
行大司諫金達淳獻納南惠寬啓曰罪人克觀以妖任之同氣凶謀逆節爛熳同參而嚴訊之下抵賴不服未克究覈未及承款王章莫伸輿憤莫洩請金甲島爲奴罪人克觀更令王府嚴鞫得情快正王法逆賊尙魯卽是千萬古所未有之劇賊而孥戮之典旣施旋寢噫此賊之未伏王章徑自殞斃已極神人之憤矣假使此賊頑然尙在則千剮萬斫不足以懲其罪孥之戮之在法當然凡係祖宗朝金科玉條猶或隨時變通則今此追孥之禁自近年斷然定行守之太固致使應行之律不得施於此賊萬有一日後逆惡之如尙魯窮凶者抵賴不服頑忍徑斃則孥戮之法其將不施乎罪在罔赦事關後弊請逆賊尙魯亟施孥戮之典噫世道日下人心漸溺至於姜彝天輩出而亦一變怪也姜彝天則本以妖邪之性薄有啁啾之技剽取稗官浮淫之辭幻出市徒佻儇之態招誘遠近而或以術藝相衒糾結黨與而輒以標號相加騙取貨物旨意閃忽假說謊怪之事煽動妖誕之說而敢於顯露之餘反爲拔足之計前後情狀節節狡慝而如金履白誕妄陰邪之類又從以趨附使令之不暇托爲師弟而傳播邪說誘引徒黨而慫慂奸計京鄕焉出沒而甘作倀鬼晝宵焉綢繆而聽其指嗾其他至妖至邪之情殆有浮於彝天至於金鑢本以憸邪之徒投入妖陰之藪招呼容接爛熳同歸往復𧬈訿視若同胞者渠去來和應互相連肚者渠及夫發告之共議益見情跡之莫掩與彝天一而二二而一者也伏惟大明中天物無遁形而特推欲竝生之化俾躋咸與新之域有此酌處之命而第念渠輩雖是幺麽白徒而亦簪纓之裔也其詖淫之所漸染心術之所陷溺始若誘人而餂貨轉至捏妖而煽訛一此不止實有方來難言之慮在聖人辟以止辟之政決不可不嚴杜其漸以示生道殺人之義而不由王府徑付秋曹已是失刑之大者且未及窮覈遽已發配妖黨何以知畏民志何以底定請濟州牧定配罪人姜彝天黑山島定配罪人金履白慶源府定配罪人金鑢亟令王府拿來設鞫嚴問快正典刑其餘徒黨亦令嚴鞫處斷以折奸萌答曰不允
정조 23년
己未十二月十六日辰時上御便殿都承旨禮房承旨率入格儒生入侍時行都承旨李晩秀行左承旨李書九假注書李允謙記注官承膺祚記事官李存秀以次進伏入格儒生進士洪履黿洪志燮金聖球尹行澈閔致孝以次階下侍立訖上曰儒生進前履黿等以次進奏姓名敎履黿曰汝之試券中破題文字甚礙眼矣敎志燮曰汝之試券中第二句谷島二字何爲用之也志燮曰近來科儒例用如此文字矣上曰非但爲對偶之虛實題出於經書則豈可用如此文字乎敎致孝曰做賦幾何致孝曰做近千首矣上曰汝爲誰之後孫而遠近族中有立朝者耶致孝曰臣卽閔齊仁之傍孫而與前都承旨閔台爀爲十九寸矣上曰昨日賦題以凡眼例看則四我字不過認以叶韻而小註自有解題滿場中皆不知汝獨知之故第三十句特爲貫珠矣以此推之汝於經義亦似非泛矣致孝曰臣素無經書工夫而適見其小註故知之矣敎聖球曰汝文則使其兩子贊助呈券乎聖球曰賤息輩皆赴講試故未暇助力矣敎行澈曰汝爲誰之後孫行澈曰鈴平尉尹涉之後孫矣上曰然乎昨年搜覓鈴平尉墓山欲爲致祭而竟未求得矣都尉墓山果在何處行澈曰在臣居鄕安山地矣上曰每年歲末例爲一次應製取其優等者爲初仕今日應製卽是也此與科擧有異爾等勿爲悤悤製進盡其所蘊趁限製進可也命書賦題願聞子之志上曰此題以經學做得務盡典實可也仍命頒紙筆墨又命熾炭給之聖球等以次就座命晩秀書九等先退上曰右副承旨入侍右副承旨徐英輔進伏命儒生賜酒宣飯上曰下直守令入侍出榻敎賤臣承命出傳與龍岡縣令徐潞修偕入進伏上曰右承旨入侍右承旨鄭尙愚進伏命潞修進前敎曰忠憲祠版何日將往乎潞修曰明日將往矣上曰前倅治政萬不成說云爾則下往善爲之也命守令先退又命尙愚先退儒生等以次呈券上曰呈券儒生勿爲出送姑爲留待於闕內近處事分付少頃命儒生召入敎曰今番更試欲取其科作之優好者頒示而今見爾等之所製皆無合作以試官所考者言之雖有不合作只書等第亦或無妨而御考事體自別旣令更試殿庭親考拔尤則科作合好然後爾等亦無愧於心而今其所作一天則違格其外亦無可取時限且緩旣命盡其才製進則何其草草了當也不可不使之更試爾等須各商量爲之也致孝等曰聖敎如是諄複謹當更試矣上曰其中金聖球初次製進旣已違格使之出去其外則更試可也仍命頒紙又命書傳敎曰吏曹參判雖有差出之命更思之無故者只是左承旨一人前參判李書九仍任牌招參政上曰左副承旨入侍出榻敎命書更試賦題此日中流自在行遍示諸生左副承旨徐有聞進伏命英輔先退儒生等以次呈券訖命退承史以次退出
정조 23년
行都承旨李晩秀陞補進左承旨金載翼坐右承旨鄭尙愚坐直左副承旨徐有聞坐右副承旨徐英輔坐同副承旨趙弘鎭坐直注書洪奭周病金啓溫病假注書呂東植仕李允謙仕直事變假注書未差
정조 23년
徐英輔啓曰行大司憲宋煥箕持平金圭夏金驥燦在外執義曺允遂引避退待掌令二員未差監察茶時之意敢啓傳曰知道
정조 23년
徐有聞啓曰來二十一日輪對日次矣敢稟傳曰停
정조 23년
徐有聞啓曰來二十一日朝參日次矣敢稟傳曰停
정조 23년
傳于金載翼曰諸承旨持公事入侍
정조 23년
趙弘鎭啓曰今此皇曆京畿監營二件一件營上一件勅使所經邑分上黃海監營二件一件營上一件勅使所經邑分上平安監營四件一件營上三件勅使所經邑分上水原府開城府江華府廣州府江原監營忠淸監營全羅監營慶尙監營咸鏡監營各一件營上事自本院依例成有旨下送京各司應爲頒賜二十三件亦爲依前頒給之意敢啓傳曰知道
정조 23년
傳于趙弘鎭曰貢市堂上平市提調漢城府堂上率紙廛市民敦化門外待令
정조 23년
傳于趙弘鎭曰貢市堂上入侍
정조 23년
以壯勇大將申大顯訓鍊大將李漢豐罷職傳旨傳于鄭尙愚曰莫曰昨罷今敍之或近於銷刻處分已施命令亦信竝分揀前訓將則以他職有罪名壯勇大將申大顯則牌招使之受符
정조 23년
鄭尙愚啓曰壯勇大將申大顯時無職名令該曹口傳付軍職何如傳曰允
정조 23년
以承旨房望傳于金載翼曰房仍左副爲禮房
정조 23년
金載翼以吏曹言啓曰今十二月二十日都目政事爲之之意敢啓傳曰知道
정조 23년
以平安監司韓用龜狀啓祥原郡移邑後民戶亦皆奠居緣由馳啓事傳于鄭尙愚曰依金川例着根間久任而滿五考連上則仍於其道陞擬中軍或虞候事分付銓曹書付官案此意回諭
정조 23년
鄭尙愚啓曰寧邊府使申大偀移拜北兵使除朝辭赴任事命下矣密符則前北兵使李潤謙所佩諭書則安寶使院吏齎傳何如傳曰允
정조 23년
以尹光普囚單子判付內分揀放送爲良如敎
정조 23년
徐有聞以議政府右議政意啓曰宗廟攝行臘享大祭受誓戒今日三更四點行于議政府而亞獻官預差刑曹判書李祖承終獻官預差行護軍李翊模薦俎官預差行副護軍韓用鐸謂有身病俱不進參揆以事體不可置之竝施罷職之典何如傳曰允刑判則陳疏未承批可謂公罪李翊模有實故云竝分揀社壇祭享誓戒亦多不爲改付標者當該吏曹堂上禁推可也
정조 23년
鄭尙愚以備邊司言啓曰市民卽都下民人中根本也去夜紙廛之火雖幸卽地禁除間數不過數間云而搬挪摸救之際閪失可知一夫之不獲卽予之恥也名雖一廛所係者多言念及此予心當何如該廛市民等旣令諸堂率領待令以此傳敎入侍承旨出至敦化門外與諸堂詳問於市民等所以安堵之方領諸堂論理草記事命下矣臣民始文淳鎭寬得濟謹依下敎招致紙廛市民等詳問安堵之方則渠輩所告內以爲本廛失火不甚大段而特敎矜念若是諄懇實不勝感戴頌祝之至而旣無公私債所負者又無戶曹逢授物種只有禮單紙未納千餘卷而已最可悶者名紙正單浮置者蓋爲來式年所用者而被燼與沾濕居多無以及時措備各司留貯休紙優數發賣目下修葺房舍浮出紙地之物力猝難辦出云矣該廛失火卽地掃除房舍燒毁不滿十間物種燒濕亦不甚夥多不可比論於辛巳三廛竝物件回祿之時而廛民旣不無遺失恩敎深軫於矜恤宜有拔例顧念之擧而錢貨許貸猝難輕議紙廛所受歲幣白綿紙價從貴先下以爲葺屋之需本司兵曹所在年久休紙量宜許賣以爲浮紙之地何如傳曰允公私債負與逢授物件該廛旣無蕩滌之可言則草記兩條外惟有無邊錢數千兩限三年貸給或爲實惠以此分付賬廳而戶曹禮單紙未納中十分一亦爲蕩減如有應納之紙地如辛巳紬廛之賞格紬者姑勿擧論廛舍今朔內期於修葺而御將旣兼京兆堂上各別董飭畢役後形止自該府草記可也
정조 23년
徐有聞以社稷大祭初獻官意啓曰今此社稷臘享大祭誓戒時初獻官預差安昌君燝摠府入直薦俎官預差申獻朝兵曹入直亞獻官李得臣預差李鼎運莫重誓戒謂有身病不爲進參萬萬駭然罷職何如傳曰聞有實病竝分揀可也
정조 23년
徐英輔以義禁府言啓曰時囚罪人李卿尹原情公事判付內道啓邑牒何等明白則乃敢不以實直告竝與枉道作行法外濫刑非理決訟等罪計之可謂四罪俱發嚴加照律後草記事命下矣取考律文則大明律詐僞條有曰凡對制及奏事上書詐不以實者杖一百徒三年大典通編禁制條有曰驛馬枉道者杖一百徒三年濫刑條有曰官吏濫刑杖一百徒三年聽理條有曰違法聽理者以制書有違律論杖一百名例有曰二罪以上俱發以罪者論罪各等者從一科斷大典通編推斷條有曰犯私罪杖一百以上決杖告身盡行追奪雜令條有曰王府決杖者代以金贖矣李卿尹從重論從一科斷杖一百攸贖告身盡行追奪江原道蔚珍縣守山驛徒三年定配而以判付內辭意具罪目依例發遣府羅將押送配所何如傳曰蔚珍之民何堪乎以花梁定配所發配可也
정조 23년
又啓曰時囚罪人李卿尹從重論從一科斷杖一百收贖告身盡行追奪江原道蔚珍縣守山驛徒三年定配草記批旨內蔚珍之民何堪乎以花梁定配所發配可也事命下矣李卿尹京畿南陽府花梁鎭更定配所而以判付內辭意具罪目依例發遣府羅將押送配所何如傳曰允
정조 23년
又啓曰樂安郡守李謙會令該府拿問事傳旨啓下矣李謙會時在任所云依例發遣府羅將拿來何如傳曰允
정조 23년
行大司諫金達淳獻納南惠觀啓曰臣等俱以無似猥叨見職日前求助之聖意何等勤摯而見識淺短終未效一得之愚相顧慙恧歷日靡措乃者憲臺引避方有處置之擧彼以不言自咎至承退待之命則同登筵席不言之罪臣等惟均而以臣等之言謂之物論抗顔立落於其間非惟私義之難安抑亦公議之云何百爾思量實無冒當之勢昨旣詣臺不得擧行至被承宣請推之擧臺臣處置本自不輕而只緣臣等之故未免多日遲滯滿心惶愧尤無容措以此情踪其何可一刻晏然於臺次乎請命遞斥臣等之職答曰所執似然勿辭亦勿退待處置事付之玉堂
정조 23년
副校理趙得永修撰南履翼聯名疏曰伏以臣等猥忝論思之列日前求助之敎藹然於辭綸之間臣等固當發一言論一事以副我聖上憂勤之念而見識謏淺未效一日之責尙切慙恧無地自容卽伏承憲臺處置之命伊日不言之罪三司惟均而兩司則引義不當臣等獨何以抗顔立落於其間乎揆以廉隅實無冒當之勢玆敢相率仰籲伏乞聖明俯垂諒察亟賜鐫改以肅朝綱以安微分千萬幸甚云云答曰省疏具悉爾等勿辭察職
정조 23년
己未十二月十七日辰時上御誠正閣諸承旨持公事入侍時左承旨金載翼右承旨鄭尙愚左副承旨徐有聞右副承旨徐英輔同副承旨趙弘鎭假注書呂東植李允謙記注官承膺祚記事官李存秀以次進伏訖載翼以無公事先退弘鎭讀奏江原監司南公轍狀啓嚂燒死人等恤典題給事咸鏡監司具㢞啓本穩城府反庫事有聞讀奏忠淸監司金履永狀啓故儒臣韓元震致祭事英輔讀奏江原監司南公轍啓本罪人等同推事命分書判付訖尙愚曰今日社稷臘享大祭誓戒時獻官草記以祭監監察來呈此實謬例二字缺非但與該司郞官有異祭監呈課自是常規豈可以獻官之意來呈草記乎此後誓戒時大臣爲獻官則草記自當以政府樞府或備邊郞呈之其外獻官以壇廟司來呈事定式施行似好故敢此仰達矣上曰依爲之而雖非大臣爲獻官之時宗親儀賓與國舅領敦寧勳臣府院君皆是五上司也使各該郞官來呈事定式誓戒時刻當頭則使壇司廟司來呈可也出擧條仍命退承史以次退出
정조 23년
己未十二月十七日辰時上御重熙堂右承旨與貢市堂上入侍時右承旨鄭尙愚假注書李允謙記注官金景煥承膺祚貢市堂上鄭民始以次進伏訖上曰去夜紙廛失火未知緣何而所燼物種亦爲幾許云也民始曰東邊一間爲燭火延燒雖幸卽爲摸救市民言內所失紙地正草五百件名紙三百卷壯紙二百卷其外菱花等紙多入火中雖未知的爲幾何而進排物種恐多遺燼間或有搬出之物擧皆沾濕無用渠輩所言不無妄想矣上曰廛舍則今月內當改建云乎民始曰工役不至甚鉅今朔內某條修葺事已爲分付矣上曰市民待令與否知入賤臣承命出問回奏曰諸堂與市民皆已待令於敦化門外云矣命書傳敎曰市民卽都下民人中根本也去夜紙廛之火雖幸卽地禁除間數不過數間搬挪摸救之際閪失可知一夫之不獲卽予之恥也名雖一廛所係者多言念及此予心當何如該廛市民等旣命諸堂率領待令以此傳敎入侍承旨出至敦化門外與詳問於市民等所以安堵之方令諸堂論理草記仍敎曰左副承旨入侍賤臣承命出傳左副承旨徐有聞進伏民始曰臣以敦府事有所仰達矣本府體重有非錢貨放收之地而朔下之需無他推移不得已有均廳錢貸來取殖以用之擧而每年歲末竝本利收捧之際非但事面之苟簡以利殖之稍重故受去者擧多不實將有永失之慮許多公貨之白失亦不可不念自明年略減其利殖都授於有根着人當無弊端而利殖旣減則均廳還報有難趁限畢報稍加變通退限以爲彼此兩便之地何如上曰依爲之出擧條仍命民始先退敎有聞曰承旨持此傳敎往宣於諸堂與市民待令處而承旨則只問市瘼及失火之由草記則令諸堂爲之可也有聞承命先退少頃又命退承史以次退出
정조 23년
行都承旨李晩秀陞補進左承旨金載翼坐右承旨鄭尙愚坐左副承旨徐有聞坐直右副承旨徐英輔坐直同副承旨趙弘鎭坐注書洪奭周病金啓溫病假注書呂東植仕李允謙仕直事變假注書未差
정조 23년
金載翼啓曰左參贊李祖源知敦寧趙尙鎭除拜後過三日不爲出肅依定式推考警責仍卽牌招察任何如傳曰允
정조 23년
徐有聞啓曰掌樂提調趙鎭寬李書九率典樂依下敎來待矣傳曰入侍
정조 23년
以刑曹判書李祖承上疏傳于徐英輔曰許遞前望單子入之待下批牌招考績磨勘
정조 23년
金載翼以吏曹言啓曰永陵參奉尹永烈本曹六品考講時兩次不進依例汰去何如傳曰允
정조 23년
金載翼以吏曹言啓曰繕工監假監役官林炳遠受由過限不上來加設假監役官金鎭東除拜後過限未出仕竝依例改差何如傳曰允
정조 23년
趙弘鎭以賑恤廳言啓曰備邊司草記失火紙廛人處白綿價從貴先下休紙量宜許賣事傳曰允公私債負與逢授物件該廛旣無蕩滌之可言則草記兩條外惟有無邊錢數千兩限三年貸給或爲實惠以此分付惠廳而戶曹禮單紙未納中十分一亦爲蕩減如有應納之紙地如辛巳紬廛之賞格紬者姑勿擧論廛舍今朔內期於修葺而御將旣兼京兆堂上各別董飭畢役後形止自該府草記可也事命下矣紙廛市民處限三年收捧次錢二千兩貸下之意敢啓傳曰知道
정조 23년
己未十二月十八日辰時上御重熙堂掌樂提調入侍時同副承旨趙弘鎭假注書李允謙記注官金景煥承膺祚掌樂提調趙鎭寬李書九以次進伏訖上曰以宮享時樂章釐改事曾有下敎大抵聲音與政通古則無文字而傳口譜近世以譜傳之但樂譜不分明故腔調亦不合聞卿諧於音律云日前所下冊子中從所見付籤以爲成書之地則於卿等亦豈不與有榮乎鎭寬曰臣豈敢曰諧於音律而伏見所下冊子臣固欽仰萬萬矣上曰典樂待令乎書九曰已爲待令矣上曰迎神時軒架何不合奏問之書九承命問于典樂典樂曰未知自何時爲然而晨盥禮只爲登歌矣上曰迎神時合奏登歌卽典例也此後則合奏可也鎭寬曰左右旋乃是陰陽配合迎神合奏卽於彼乎於此乎之意其意深長矣上曰然矣蓋堂上樂起右從右右旋堂下樂起宮從宮左旋同一宮也而左右旋稍異迎神初獻則奏黃鍾平調送神撤籩豆則還奏保太平徵調耶書九承命問之典樂曰然矣上曰登歌淸廟以其人聲之爲貴而腔調合律然後可期舒緩復古之效古則以龍飛御天歌一章被之管絃用之宗廟朝廷而近來只用於祭享此豈成說此後則朝會宴禮時樂歌不可不復古矣正音固難得來而舒緩則斯過半矣雖愚夫愚婦聞而知其舒緩則神人感通之妙自可見矣合奏便否與樂章句數從速議定出齋日肄習先從宮享試之欲爲先試於宮享者以其下一等於太廟也宮享時試可則太廟樂章亦當竝爲釐改卿等出意見善爲之也鎭寬曰謹依聖敎爲之矣仍奏曰氷庫藏氷米中每年留儲於惠廳者不過十數石而如非經稟則不得取用矣今年氷米之災減甚夥而藏氷在卽未免苟艱若依已例以此補用恐爲得宜故敢此仰達矣上曰依爲之出擧條命鎭寬等先退命書公事判付訖仍命退承史以次退出
정조 23년
己未十二月十八日辰時上御誠正閣諸承旨持公事入侍時左承旨金載翼右承旨鄭尙愚左副承旨徐有聞右副承旨徐英輔同副承旨趙弘鎭假注書李允謙記注官承膺祚記事官李存秀以次進伏訖載翼弘鎭尙愚以無公先退有聞讀奏京畿監司徐鼎修狀啓淸國憲書祗受事英輔讀奏黃海監司朴基正啓本罪人李羲雲等放送事命分書判付又命書刑曹判書李祖承疏批訖仍命退承史以次退出
정조 23년
行都承旨李晩秀陞補進左承旨金載翼坐右承旨鄭尙愚坐左副承旨徐有聞坐右副承旨徐英輔坐直同副承旨趙弘鎭坐直注書洪奭周仕直金啓溫病假注書李允謙仕事變假注書未差
정조 23년
徐英輔啓曰行大司憲宋煥箕持平金驥燦金圭夏在外執義曺允遂引避退待掌令二員未差監察茶時之意敢啓傳曰知道
정조 23년
鄭尙愚啓曰卽見全羅右水使林裁洙今秋冬等褒貶啓本則邊將無一人居下殊無嚴明殿最之意推考警責何如傳曰允
정조 23년
以刑曹判書趙尙鎭牌不進推考傳旨傳于金載翼曰更爲牌招
정조 23년
金載翼以吏曹言啓曰諸道文蔭履歷每年六臘月都政前修整入啓事曾有定式矣諸道成冊幾皆上來而忠淸平安兩道尙不修來以致都政前不得入啓事體所在誠極未安當該兩道道臣推考何如傳曰允
정조 23년
鄭尙愚以兵曹言啓曰卽接守門將廳牒報則以爲守門將金有玉與別監和買草笠不卽給價至有來告廳中之擧貽羞諸僚極爲駭然事體所在極爲駭然事體所在不可仍置故玆以論報云矣渠雖卑微之類旣在朝官之列則與掖隷和買物件至有爭詰之擧者事未前有萬萬駭痛守門將金有玉爲先汰去令該府拿問處之何如傳曰允何必拿處陋矣嚴棍以懲與掖屬通涉之罪當該別監亦爲嚴棍除名該掌司謁與行首亦棍五七度可也
정조 23년
鄭尙愚以兵曹言啓曰同知中樞府事吳胤源除授在外過限未上來內禁衛將安大進兼司僕將金百彬五衛將閔具達遠忠壯衛將金潤國慶熙宮衛將崔誠道俱以身病呈狀乞遞領軍之將輪番之任不可久曠竝改差何如傳曰允
정조 23년
鄭尙愚以兵曹言啓曰今十二月二十日文臣朔試射日次而都目政事相値不得爲之之意敢啓傳曰知道
정조 23년
鄭尙愚以兵曹言啓曰諸道武臣履歷成冊每年六臘月都政前修正上送于臣曹以爲入啓之地事已有定式行會矣諸道成冊之上來者今方入啓而忠淸平安兩道成冊尙不上來都政旣在明日則擧行之如是愆期揆以事體誠極未安當該兩道道臣竝推考警責何如傳曰允
정조 23년
鄭尙愚以兵曹言啓曰拆見全羅右水使林栽洙今己未年秋冬等褒貶啓本則古今島僉使金億亮以吏奸益察爲目則宜置中考而置諸上考薪智島萬戶車一運以吏校宜戢爲目則宜置下考而置諸中考殊無嚴明殿最之意該帥臣推考警責古今島僉使金億亮中考施行薪智島萬戶車一運下考施行何如傳曰允
정조 23년
鄭尙愚以兵曹言啓曰本曹草記守門將金有玉汰去拿問處之事批旨內允何必拿處陋矣嚴棍以懲與掖屬通涉之罪當該別監亦爲嚴棍除名該掌司謁與行首亦棍五七度可也事命下矣謹依傳敎守門將金有王當該別監田致闢各嚴棍十五度司謁崔得大決棍五度行首別監徐大熙決棍七度之意敢啓傳曰知道
정조 23년
趙弘鎭以戶曹言啓曰卽伏見忠淸監司金履永啓本則以爲公州恩津尼城新昌四邑座首吏房與當該監色等一倂捉致臣營以陰城縣監盧燕岐縣監尹商欽差定參覈官臣眼同發問嚴覈取招則公州牧大同監官李允德等以爲大同三船四船則斗斗收捧這這出載至於九月始爲畢載如有代捧料理等奸弊則營下咫尺豈容掩覆實無一包穀幻弄作奸之事云座首李弘潤等以爲年事最歉自至愆期而監色輩偸弄一款營門與本官自初嚴飭則何敢容奸實狀如此云恩津縣大同監官李濟益等以爲昨年本邑之歉荒最於一路八百餘石則八月以後所捧而九月十七日始爲畢載此則捧上秩冊昭然載錄可以洞燭云座首孫榮郁等以爲稅納之愆期專由於歉荒之致而監色輩偸弄一款實無是事云尼城縣田稅監官兼座首尹尙健大同監官李志大等以爲捧稅之節豈或泛忽而歉荒無前收殺漸遲八月初四日始爲畢捧初十日發船代捧偸弄一款實爲曖昧至於田稅太一百九石零則添載於大同船者而因大同之未及收殺自致上納之愆期云吏房李彦輝以爲稅納愆期之由各該監色已爲仰告執錢偸弄一款自官傳令嚴飭各別探察果無一包穀作奸云新昌縣大同監官金致亨等以爲本邑稅納之愆期專由於年事之歉荒及夫六月船隻來到擧行罔措不得已以已捧米六百餘石粘報惠廳爲先裝發零數二百五十石則至於八月念後以船隻催促下送之意報于營門轉報舟司受題後覓得他船九月二十九日始爲裝發云座首安處浩等以爲先載米裝發之後零數二百五十石俱以民間未收督捧秩冊昭然則監色之無復容奸果爲的實云反覆盤詰另行査究而晩載委折率歸歉荒作奸情跡竝沒把捉至於瑞山則卽臣之待罪本郡時事也大同米船當載米太合爲九百六十四石船隻下來在於六月十六日而其前所捧僅爲三分之一不得不以隨捧輸納之意論報巡營轉報惠廳餘數六百三十六石則次第收捧再次報營末梢畢載卽在於九月十五日而莫重稅穀之深秋始運罔非臣不職之罪與彼四邑實無異同恭俟重勘云矣稅穀事體所關何如特敎行査至爲截嚴則今此納招之專事漫漶終不吐實者揆以紀綱固萬萬痛惡且深秋裝發入冬上納雖欲諉之於歲歉旣自朝家優劃災結分等蠲減則應納公稅自有程限何至拖到新穀之後乎如非監色輩從中作奸之弊則都是爲守宰者全不董督之致到今行査之後縱未能覈出幻弄之跡決不可尋常處之上項公州恩津兩邑守令先罷後拿至若尼城之八月旬前裝載十月初生上納比之兩邑之九月念後裝載至月初生上納已不無差殊之別而新昌大同之零數二百五十石追後收殺更待船隻之下來而亦以等待不得之意報舟司受題覓得他船九月念後始爲裝載則晩發之罪雖與恩津公州兩邑無異而其實則專由船隻之未泊明有上司之粘報論其稽滯之責合有差等尼城新昌兩邑守令亦令該道指名現告拿問定罪瑞山大同米船之追捧六百三十六石則畢裝雖在於九月望前而其間報巡營及惠廳非直如新昌之爲抑且屢報不已雖與私自掩置一任稽滯有間而其爲晩時裝載則一也今於首實之下難以容貸瑞山前郡守金履永亦爲拿問處之啓下行査事體重大而盤問之時旣無奸情之別白鉤得跋辭之際亦無守令之姓名擧論者殊失査啓之體當該道臣金履永及參覈官廬尹商欽竝從重推考至於各該邑吏鄕監色等付之道臣分輕重嚴治且以船漢言之各邑裝載之後或逗遛過十日而乃發或發船過五十日而到泊京江其間奸弊每多橫生非獨此數邑之船爲然他邑所去者亦多此習誠極痛惡其在杜弊懲後之道不可無別般嚴戢之道亦令舟橋司査出重繩之地何如傳曰允生疎驟躐之外未知其綜密不走作則其能善於按藩何可必而今番事旣報巡營又報京司云容有區別此而區別新昌之亦爲枚報尼城之稍先到泊竝當參量爲先從重推考査啓體段之不成說不可推考而止姑先施以越俸三等之典可也
정조 23년
趙弘鎭以戶曹言啓曰卽伏見忠淸監司金履永啓本則以爲德山前縣監林淳浩所犯諸條應問各人等一倂捉致臣營以陰城縣監廬燕岐縣監尹商欽差定參覈官臣眼同發問嚴覈取招則座首鄭在文吏房朱三福俱以浦倉色吏等大同米四百九十九石作奸之狀果爲的實一辭納供蓋此査事前道臣論啓中代捧貿納米爲四百九十九石而該縣監爰辭則民間代捧與吏屬徵納條件有異云今以諸招觀之浦倉色吏之以米收捧發賣料利者爲一百二十四石儲置上納條之該色犯用爲五十五石人情後卜之該色例當爲七十一石都吏與大同色官廳色之以錢代捧爲一百五十二石各面書員所當爲二十七石吏奴各名下當納爲七十石而其所充納皆在秋後則代捧之數雖有多寡之異畢竟貿納之爲四百九十九石果無差爽大同條那移事則昨年俵災不足之本官所當者乃以新官需三十四石推移充數而新結米之十月始排自是通行之規則九月引用雖曰邑例實是襲謬之大者新還米預捧事則常賑米與均廳米之上納竝計雜費合爲五十二石而三十九石則以昨年倉色所逋條徵捧充數者也十三石則官屬新還中分數先捧者也吏逋收殺固無關於開倉前後而至於新還無論官屬與民人先期收捧者係是法外新大同與新還米之推移措劃專由於臨時彌縫之致揆以法例極爲駭然浦倉監色則前已照律今當依前發配其餘色吏等自臣營分輕重嚴勘計料云矣今此更査事體至重所犯諸條俱係法外而身爲道臣親執行査旣不能鉤得隱情於作奸之吏鄕又不能詳探實狀於受害之民村只以漫漶粧撰之囚供草草封啓者有非特敎更査之本意當該道臣金履永爲先從重推考德山前縣監林淳浩則更令該府參考査啓捧直招以爲嚴勘之地浦倉監色等雖自該道嚴懲而至若般漢等甘聽色吏之慫慂乃敢卸下已裝之公穀恣意發賣之數至於二百餘石之多究厥情跡不可但以同惡相濟言今若不痛加懲治則後弊難防令攸司各別嚴刑定配何如傳曰允
정조 23년
鄭尙愚以司僕寺一二提調意啓曰分養馬故失瘦瘠不馴守令每於畢上納後依法典錄啓請罪矣今年所納分養馬有頉各營邑守令現告成冊今始齊到故抄出啓目書入依例施罰之意敢啓傳曰知道
정조 23년
司僕寺啓目箭串牧場所牧馬畜産多寡數爻啓目後錄爲白有在果故失至於此多兼內乘拜峯別將申鴻周所當請以重勘而兼管屬耳更觀日後勤慢處之何如判付啓依允爲旀且看數年可以知其能否今番段姑爲勿論爲去乎其所看養之方務益殫力莫敢一毫泛忽之意嚴飭卿等尤宜着念檢察爲良如敎又啓目各道牧場所牧馬畜産多寡牧養數爻啓目後錄爲白是在果晉州前監牧官安載述在任時故失爲二百九十四匹珍島監牧官黃井彦故失爲一百十九匹竝令該府拿問處之爲白乎旀長淵前監牧官梁埉在任時遺失爲十七匹李星會在任時遺失爲十六匹亦令該府拿問重勘何如判付啓竝只依允爲有矣在任者待其上來拿囚事分付該府爲旀其中黃井彦段到任屬耳匹數差少爲先從重推考更責來頭勤慢爲旀稅摠之多寡所關只係寺用畜摠之贏縮所報未必實然惟約己惜身不罹於浚民之科者是爲眞箇可奬此後等第之高下必從治績之能否則牧民亦民其效亦大卿等以此着意爲良如敎
정조 23년
行大司諫金達淳獻納南惠寬啓曰請金甲島爲奴罪人克觀更令王府嚴鞫得情夬正王法措辭見上請逆賊尙魯亟施孥戮之典措辭見上請濟州牧定配罪人姜彝天黑山島定配罪人金履白慶源府定配罪人金鑢亟令王府拿來設鞫嚴問快正典刑其餘徒黨亦令嚴鞫處斷以折奸萌措辭見上答曰不允
정조 23년
行禮曹判書李秉鼎疏曰伏以古人有言曰陳力就列不能者止臣於見職不啻不能而已也則夫豈有復叨之望而迺者恩除適在陽復之後誠切覲光他不暇顧冒昧暫肅挨過考績回憶曩年之僨誤尙切私心之悚恧又自日昨公退之後素患風痺挾感闖發咳作而聲音全失痰凝而腰膝俱疼重以阿睹猝劇兩眥赤腫種種醜陋之症雖不敢覶縷而要皆積有源委非比一時觸冒玆敢略構短章仰首呼籲伏乞聖慈曲垂鑑諒亟命遞改臣宗伯重任以幸公私不勝大願噫臣之至今全保是誰之賜湯火惟命生死向前是臣夙宵所自勉而伏況歲籥交換福祿來同此時此任臣子至榮區區蘄祝豈後於人而緣臣過福招災衰落轉甚望斷奔奏迹涉偃便臣罪至此尤無所逃亦願竝削臣兼帶仍勘臣辜犯俾法紀昭而賤分安焉臣無任云云答曰省疏具悉本職姑爲許遞
정조 23년
吏曹判書徐龍輔疏曰伏以臣於昨日以繕工監假監役林炳遠由限已過草記請改至於蒙允矣今聞炳遠還仕已有月云臣之矇然之失於是益著矣蓋炳遠受由在於四月而及至七月因該監所報乃有本曹請遞之擧而雖因特敎更不差代其後六朔之間未見還仕之狀故臣則只信前報初不更問於該監率爾陳聞官職遞仍何等至重奏御事體尤何等至嚴而緣臣疎率致此顚錯惶霣愧恧若無所容玆敢忙控短章仰首自列伏乞特命喉司將臣昨日草記卽許勿施仍治臣奏御失實之罪以肅朝綱不勝幸甚臣無任云云答曰省疏具悉依施卿則推考
정조 23년
己未十二月十九日午時上御便殿左副承旨入侍時左副承旨徐有聞記事官洪奭周記注官金景煥記事官李存秀以次進伏訖有聞曰延祥詩製述人今當啓下而分排苟簡在前如此之時或有減數之例今亦依此爲之而時帶臺職之人使之進詣朝房製進仍爲定式施行似好故敢此仰達矣上曰依爲之出擧條仍命退承史以次退出
정조 23년
行都承旨李晩秀式暇行左承旨宋銓未肅拜右承旨金載翼坐左副承旨鄭尙愚坐直右副承旨徐有聞坐直同副承旨徐英輔坐注書洪奭周仕金啓溫病假注書李允謙仕直事變假注書未差
정조 23년
藥房提調金文淳副提調徐有聞啓曰節屆隆冬寒事漸緊伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如中宮殿氣候何如元子宮氣候何如臣等不任區區下忱敢來問安竝此仰稟答曰知道
정조 23년
鄭尙愚啓曰備邊司郞廳來言今日賓廳日次而都政相値不得來會云矣敢啓傳曰知道
정조 23년
金載翼啓曰行大司憲宋煥箕持平金驥燦金圭夏在外執義曺允遂引避退侍掌令二員未差監察茶時之意敢啓傳曰在外持平與諫院在外者許遞與未差之代待下批牌招以爲茶時及處置之地
정조 23년
金載翼啓曰今都目大政各岐仕滿應遷者相避及未準朔監察禁府都事戶曹刑曹工曹漢城府郞官平布署官員五部令各司久任時推人員竝擬何如傳曰允
정조 23년
金載翼啓曰蔭仕六品官之陞五品者每於過都政後照擬而見今在職者絶無經一考之人故五品官無以推移備擬未經一考之人依例勿拘陞擬何如傳曰允
정조 23년
金載翼啓曰四館陞出六品時例有九處講後遷轉之規而承文院褒貶如或有故過限則四館積滯不可不慮故自前雖未經九處講亦有陞六之規矣今秋冬等褒貶不得爲之故當出六者未免積滯依例遷轉何如傳曰允
정조 23년
金載翼啓曰公州牧使今當差出而本州以營下劇邑物衆地大素稱難治不可不擇差同道及他道有聲績已準朔未準限守令竝擬何如傳曰允
정조 23년
金載翼啓曰平壤府庶尹今當差出而本府以營下劇邑素稱難治同道及他道有聲績已準限未準朔守令竝擬何如傳曰允
정조 23년
金載翼啓曰臺諫及玉堂闕員今當差出而擬望之人乏少外任竝擬何如傳曰允
정조 23년
金載翼啓曰羅州牧使今當差出而本州以湖南雄邑物衆地大素稱難治不可不擇差同道及他道有聲績已準限未準朔守令竝擬何如傳曰允
정조 23년
金載翼啓曰蔚山府使今當差出而本府以營下劇邑素稱難治不可不擇差同道及他道有聲績已準限未準朔守令竝擬何如傳曰允
정조 23년
鄭尙愚啓曰守令多窠今當差出而未準朔禁軍將及營將邊將虞候中軍都事守令察訪竝擬何如傳曰允
정조 23년
鄭尙愚啓曰各道中軍處候今當差出而擬望之人乏少未準朔禁軍將虞候及已準朔守令竝擬何如傳曰允
정조 23년
鄭尙愚啓曰每都目新資五窠中二窠例以時任守令及虞候通擬而守令中姑無準朔者依近例以京職三品及前銜準履歷者通融擬望何如傳曰允無論都政時及散政時擬以守令擬望者名下必懸注朔數可也
정조 23년
鄭尙愚啓曰今此延祥詩製述人中時無職名人令該曹口傳付軍職何如傳曰允
정조 23년
直閣金近淳啓曰時任閣臣非特敎毋得差祭卽受敎定式而今二十四日臘享以檢校直閣沈象奎誤爲差祭事未前有不可無警當該差祭銓官推考原單子使之改付標何如傳曰允該堂之不有受敎不可但以駭然言可謂未之前聞若此則時任臺諫玉堂亦可差祭乎內閣體貌又何等自別則以此以彼所關非細當該堂上過都政後下義禁府拿問嚴勘以存體貌捧納承旨亦爲推考可也
정조 23년
以平山府使望筒傳于金載翼曰近作難治之窠兼爲數遞之邑弊弊可悶民其何葺此望筒勿施毋論文武另擇擬入前倅之名以擇差者所爲無狀朴宗和卽其地定配新除者之不能蘇弊當用同律
정조 23년
以長淵前監牧官梁埉李星會等拿處傳旨傳于鄭尙愚曰梁埉不待照律改差差代
정조 23년
傳于金載翼曰夏政以安橚資淺擬望事旣有勿施今番亦有下敎則必是誤傳有此擬入當該司謁過都政後令攸司科治三望中侍下及時任亞將外無故者只是此人也點下後依會寧例書下加字以爲信令之地
정조 23년
傳于鄭尙愚曰潦倒之外念其叔何待虞候履歷乎加字書下僉知加設啓下忠淸兵虞候之代更爲擬入
정조 23년
傳于鄭尙愚曰名以捕校者無非充軍罪人所謂邊將非可論兵判亦必聞之矣傳敎擧行然後始報久勤其前久勤件記拔之該房發牌從事官聽傳敎使之書揭該廳壁上
정조 23년
金載翼啓曰卽者社稷署官員來言臘享大祭時提調當爲進參而提調李得臣身病不得進參云何以爲之敢稟傳曰許遞差代使之進去
정조 23년
以梁埉李星會囚單子判付內罷職放送爲良如敎
정조 23년
以忠淸兵虞候望筒傳于金載翼曰若不擇差則何以蘇弊與其數遞曷若久任虞候點下雖勿施咸安郡守金守淵仍其處用三品履正其望筒還入
정조 23년
以宗廟副奉事金鎭白義盈奉事金世淳相換望筒傳于金載翼曰姑付軍職待他司窠卽擬而相換望筒勿施見窠權付中單付
정조 23년
以持平金㙆望筒傳于金載翼曰此人一見知其所存而其後上疏動引朱夫子可知其實地工夫嘉奬於其批又於筵中屢有提敎而擬待內遷矣且聞兩大臣之言又知其非流俗僚屬啓下使之乘馹上來仍爲下諭
정조 23년
傳于鄭尙愚曰華城府中軍柳文植朔州府使張鉉宅前縣監白東遠僉知趙㞳前宣傳官任聖皐監察徐翼淳前監察申絅額外壯勇衛申綋別軍職差下
정조 23년
傳于鄭尙愚曰堤堰摘奸備郞有實職者作窠其代虛司果區處
정조 23년
傳于金載翼曰夜漏已深而監察茶時尙不爲之在外臺諫許遞待下批卽爲牌招在京遲滯承牌諸臺嚴飭
정조 23년
金載翼啓曰行大司憲宋煥箕掌令金熙采南涑李德鉉金㙆在外執義曺允遂引避退待監察茶時之意敢啓傳曰在外人許遞今日政差代待下批牌招茶時
정조 23년
傳于鄭尙愚曰宣傳官南建中參軍柳相奎相換
정조 23년
傳于金載翼曰丁允泰之外任治績旋聞塼川郡守李仁達引儀丁允泰相換
정조 23년
掌令前望單子入之南履翼落點
정조 23년
以掌令望筒傳于金載翼曰更鼓已深前望單子入之點下卽守直人卽爲牌招茶時
정조 23년
金載翼啓曰行大司憲宋煥箕在外執義曺允遂引避退待掌令南履翼持平金秀臣傳旨未下掌令權心彦持平李重蓮未肅拜監察茶時之意敢啓傳曰知道
정조 23년
傳于金載翼曰更思曾有禁令吏曹堂上上疏批答勿施以還給改書出若爲提醒銓官豈有犯禁乎捧納承旨遞差前望單子入之待下批牌招
정조 23년
金載翼以吏批言啓曰弘陵參奉朴大奎呈狀內矣身素患痰癖之症挾食添劇時月之內萬無供仕之望卽速入啓遞改云身病旣如是不可强令察任今姑改差何如傳曰允
정조 23년
金載翼以吏批言啓曰利城縣監金裕己受由上京身病危篤萬無還官之望云身病旣如是則不可强令還任罷黜何如傳曰允
정조 23년
金載翼以壯勇營言啓曰博川郡守趙㞳遷轉之代依定式以本營哨官當爲差送矣哨官中可合者只有金宗淳李仁達尹致章等三人而金宗淳本郡前任未滿十年李仁達尹致章履歷俱有妨礙何以爲之乎敢稟傳曰李仁達則勿拘其下二望額外時前銜或外營哨官中卽爲自辟可也
정조 23년
鄭尙愚以兵批言啓曰五衛將申大坤前任江華中軍李晦植前任江原監營中軍柳鎭爀前任大興中軍忠翊將李昌會前任北虞候忠壯將權煥前任全羅監營中軍俱在任所慶熙宮衛將權興泰在外未上來竝改差何如傳曰允
정조 23년
鄭尙愚以兵批言啓曰陞資拜營將者準瓜前以不職遞罷則勿計朔數多少還收資級載在法典矣慶州營將李琦鉉今秋冬等褒貶等第中考施行事自臣曹草記蒙允所授加資依例還收之意敢啓傳曰奚特還收當各別嚴處官案名邊書之
정조 23년
有政吏批判書徐龍輔參判李書九參議尹光普右承旨金載翼進以鄭信民爲司圃別提金應一爲禮賓主簿李奎新爲活人別提金東覽爲引儀宋志濂爲兵曹正郞尹光時爲禁府都事金基彦爲活人別提朴宗雨爲司宰主簿李英胄爲信川郡守洪赫爲中部令林沔浩爲義盈直長申潝爲內贍直長李永錫爲宣陵直長李最源爲公州判官嚴思勉爲永平縣令李晦祥爲禧陵直長李建胄爲司圃直長安弘迪爲麻田郡守李昌培爲富平府使金處純爲三水府使崔壽亨爲尙瑞直長朴宗民爲禁府都事李儒文爲長興奉事林樂喆爲昌平縣令鄭胄煥爲禁府都事兪漢敏爲司饔奉事南建九爲司䆃奉事趙厚鎭爲利川府使李奎南爲忠勳都事李明翼爲尙瑞副直長李仁默爲竹山府使李海範爲通津府使金敬身爲雲峯縣監閔修顯爲彦陽縣監崔壽享爲尙衣主簿金基彦爲漢城主簿安橚爲寧邊府使徐美修爲江界府使洪檊爲豐川府使金宗壽爲司䆃奉事金鎭白爲宗廟副奉事任焴爲平壤庶尹李𠆽爲龍安縣監申奭相爲靈山縣監寧邊府使安橚今加嘉善加資事承傳李運復爲活人別提洪章煥爲禁府都事崔禹鉉爲熊川縣監崔粹翁爲金郊察訪金鎭恒爲利城縣監金熙采南涑爲掌令李德鉉爲持平金履喬爲校理李相翼爲尙瑞直長李仁行爲刑曹佐郞趙鎭順爲任實縣監金世淵爲恩津縣監沈廷秀爲同福縣監朴尙榮爲典設別提承憲祖爲刑曹佐郞李英章爲北部令韓允鎭爲積城縣監金處漢爲平山府使宗廟副奉事金鎭白義盈奉事金世淳相換金是鑽爲尙瑞副直長李廷仁爲羅州牧使崔朝岳爲坡州牧使尹慶曾爲司饔主簿丁若衡爲禁府都事禧陵直長李晦祥司饔直長朴弘壽相換李田秀爲淸道郡守洪達三爲遂安郡守許濈爲河東府使韓大裕爲長興府使李喆懋爲咸從府使典籍三單金致礪洪百儀洪儀泳以上四館本官元子宮講學廳僚屬持平金㙆沈繼之爲繕工副奉事吳彦儉爲濟用主簿金燾爲西部令李旭秀爲司饔主簿金最行爲全義縣監宗廟副奉事單洪履黿趙夢璟爲平安都事洪百儀爲監察尹勉鎭爲价川郡守李成德爲軍器正鄭烈爲監役金愿爲兼引儀張猷煥爲造紙別提李晩中爲義盈主簿李魯在爲蔚山府使崔日運爲安奇察訪黃萬㱓爲典籍尹孝寬爲兵曹佐郞申大謙爲同義禁李祖源爲社稷提調鄭昌耆爲谷城縣監權翊爲梁山郡守李義福爲萬頃縣令柳肅之爲司僕主簿洪樂游爲刑曹參議李秉烈爲正言金致龍爲禮曹佐郞禹錫龜爲慶尙都事金必宣爲全羅都事沈誠之爲金山郡守李東萬爲狼川縣監尹慶曾爲禁府都事李晩祥爲天安郡守李榮祚爲刑曹佐郞李泰仁洪夏正爲直講鄭持容爲順安縣監李昌瑞爲奉常主簿金時弼爲司饔主簿朴喆源爲昌寧縣監李英夏爲典籍永興府使單李明淵權心彦爲掌令姜俊欽李重蓮爲持平崔壽亨爲監察永興府使李明淵今加通政加資事承傳金思䄷爲北靑府使趙處仁爲尙衣主簿徐邁修爲禮曹判書沈景大爲瓦署別提朴顯範爲長興主簿李龍柱爲典籍尹東壽爲典籍洪秉臣爲掌令李宗恢爲陽智縣監愼性眞爲吏曹正郞韓用謙爲獜蹄縣監尹龜錫爲長寧殿令申翼顯爲南部令徐有大爲軍器提調李顯秀爲安峽縣監權裕爲知敦寧李奎新爲監察馮慶瑀爲活人別提李采爲羅州牧使鄭復煥爲丹陽郡守李潢爲南平縣監丁藎祖爲敦寧判官成肯柱爲典牲判官宋時淵爲敦寧主簿李弘源爲宗廟令李寅燮爲永禧殿令丁允東爲引儀李觀成爲宗廟令李勉植爲監察洪梜爲軍器主簿李仁達爲博川郡守鄭最成爲掌令金秀臣爲持平鄭時善爲正言張至冕爲校理李後秀爲健元陵參奉宋啓馨尹衡鎭爲童蒙敎官鄭世煥爲假監役兪尙柱爲敦寧參奉李魯益爲弘陵參奉沈能簡爲永陵參奉尹行澈爲莊陵參奉朴宗珩爲顯隆園參奉宋雲載爲慶基殿參奉李英耆爲莊陵參奉李頤淳爲孝陵參奉朴晩壽爲崇陵參奉李東師爲典獄參奉裵宜爲順懷墓守奉官李承源爲愍懷墓守奉官南宮惺爲肇慶廟別檢中學訓導單朴在寅朴義養爲順康園守奉官引儀丁允泰博川郡守李仁達相換